**PRILOG I.**

DOKUMENTACIJA ZA PODNOŠENJE PRIJAVE PROJEKTA ZA TIP OPERACIJE **4.1.1. „RESTRUKTURIRANJE, MODERNIZACIJA I POVEĆANJE KONKURENTNOSTI POLJOPRIVREDNIH GOSPODARSTAVA“**

|  |  |
| --- | --- |
| **I.** | **OBAVEZNA DOKUMENTACIJA ZA SVE NOSITELJE PROJEKATA**  ***Napomena:***  *Svi dokumenti navedeni u popisu moraju biti priloženi u prijavi projekta prema redoslijedu (r. br. 1. – 20.)*  *Svi dokumenti moraju biti originali ili preslike ovjerene od strane javnog bilježnika.*  *Nositelj projekta može od LAG-a zatražiti povrat originalne dokumentacije.* |
| **1.** | **Prijavni obrazac A., potpisan i ovjeren\***  *Pojašnjenje:*  *Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG koji nema žig može samo potpisati) te zajedno s propisanom dokumentacijom (navedenom u točkama 2. – 20.) dostavite na način i u rokovima kako je propisano LAG Natječajem.*    *NAPOMENA: U slučaju da prijavni obrazac nije dostavljen ili nije ovjeren i potpisan od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **2.** | **Izvadak iz nadležnih registara/upisnika i/ili vlastite interne akte/propise (npr. statute) kojim se dokazuje da nositelj projekta ima sjedište na području LAG obuhvata**  *Pojašnjenje*:  *Nositelji projekata (ostale pravne osobe koji nisu trgovačka društva, zadruge, proizvođačke organizacije, udruge, ustanove) trebaju dostaviti izvadak iz nadležnih registara/upisnika i/ili vlastite interne akte/propise (npr. statute) iz kojih je vidljivo sjedište nositelja projekta. Podružnice/ispostave pravnih osobe nisu prihvatljive kao nositelji projekata.* |
| **3.** | **Preslika osobne iskaznice nositelja projekta (nositelja OPG-a/vlasnika obrta/odgovorne osobe u pravnoj osobi)**  *Pojašnjenje:*  *Dostavite obostranu presliku osobne iskaznice koja mora biti važeća na dan podnošenja prijave**projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici. U slučaju mladog poljoprivrednika, osobna iskaznica mora glasiti na mladog poljoprivrednika.* |
| **4.** | **Obrazac B. Plan nabave/Tablica troškova i izračuna potpore\***  *Pojašnjenje:*  *Predložak Plana nabave/Tablica troškova i izračun potpore (Obrazac B. – sastavni dio Natječaja) potrebno je popuniti u skladu s pojašnjenjima i uputama koji su njegov sastavni dio. Obrazac se dostavlja u papirnatom i u elektroničkom obliku (DVD ili CD s oznakom R:CD/R, DVD/R ili USB). U svrhu podnošenja prijave projekta nositelj projekta popunjava samo prvi dio (LAG razina) - Plan nabave.*  *NAPOMENA: U slučaju da plan nabave nije dostavljen u papirnatom i u elektroničkom obliku, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **5.** | **Obrazac C. Izjava o povezanim/partnerskim poduzećima\***  ***Pojašnjenje****:*  *Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*  *NAPOMENA: Obrazac ispunjavaju svi nositelji projekata, neovisno o svom pravnom statusu. U slučaju da Izjava nije dostavljena ili nije ovjerena i potpisana od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **6.** | **Potvrda o ekonomskoj veličini poljoprivrednog gospodarstva koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od nadležne uprave Ministarstva poljoprivrede nadležne za izdavanje potvrde o ekonomskoj veličini, nakon objave natječaja te potpisane od službenika.**  *Pojašnjenje:*  *Potvrda o ekonomskoj veličini poljoprivrednog gospodarstva mora biti potpisana od strane službenika uprave Ministarstva poljoprivrede nadležne za izdavanje potvrde o ekonomskoj veličini, izdane nakon objave LAG Natječaja. Obvezna je u svrhu utvrđivanja uvjeta prihvatljivosti nositelja projekta (dokazivanja ekonomske veličine poljoprivrednog gospodarstva).*  *Uvjet prihvatljivosti nositelja projekta - ekonomska veličina poljoprivrednog gospodarstva nije primjenjiva za nositelja projekta koji je registriran kao zadruga ili proizvođačka organizacija.*  *Prilikom izračuna SO, Ministarstvo poljoprivrede neće uzeti u obzir izmjene u ARKOD-u/JRDŽ-u koje su nastale nakon 1. listopada 2020. godine.* |
| **7.** | **Potvrda o podacima evidentiranim u matičnoj evidenciji Hrvatskog zavoda za mirovinsko osiguranje (HZMO) ili E-knjižica (ERPS, elektronički zapis) ne starija od 30 dana na dan podnošenja prijave projekta**  *Pojašnjenje:*    *Dokument su obvezni dostaviti:*   1. *pravne osobe (mladi poljoprivrednici i proizvođačke organizacije)*  * *dokument mora glasiti na zaposlenika temeljem kojeg nositelj projekta dokazuje uvjet da ima najmanje jednu zaposlenu osobu u trenutku podnošenja prijave projekta*  1. *fizičke osobe (obrti/OPG-i)*  * *dokument mora glasiti na vlasnika obrta ili nositelja obiteljskog poljoprivrednog gospodarstva.* |
| **8.** | **Potvrda Porezne uprave iz koje je razvidno da nositelj projekta ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja prijave projekta i ovjerena od strane Porezne uprave ili u obliku elektroničkog zapisa (e-Potvrda)**  *Pojašnjenje:*  *Potvrda Porezne uprave iz koje je razvidno da nositelj projekta ima podmirene odnosno uređene financijske obveze prema državnom proračunu Republike Hrvatske obvezna je za sve nositelje projekta.* *U potvrdi ne smije biti naveden dug.* |
| **9.** | **Godišnji financijski izvještaj za 2019. godinu *(Obrazac GFI-POD)* s potvrdom o primitku dokumentacije od FINA-e**  *Pojašnjenje:*  *Dokument su obvezne dostaviti pravne osobe (isključujući mlade poljoprivrednike i proizvođačke organizacije). Dokumentom se dokazuje da nositelj projekta ispunjava uvjet od najmanje jednog zaposlenika prema satima rada u godišnjem financijskom izvještaju poduzetnika za zadnje odobreno računovodstveno razdoblje.* |
| **10.** | **BON-2/SOL-2, ne stariji od 30 dana na dan podnošenja prijave projekta**  *Pojašnjenje:*  *BON-2/SOL-2 mora biti za poslovni račun koji je nositelj projekta naveo u prijavnom obrascu.* *Nositelj projekta ne smije biti u blokadi ukupno više od 30 dana u proteklih 6 mjeseci, od čega ne više od 15 dana u kontinuitetu uz uvjet da nije u blokadi u trenutku ishođenja BON-2/SOL-2.*  *U slučaju ako je nositelj projekta fizička osoba koja nema otvoren poslovni račun već žiro račun fizičke osobe te sukladno tome od banke nije u mogućnosti ishoditi obrazac BON-2/SOL-2, prihvatljiv je dokument izdan od banke koji sadrži sve navedene podatke za provjeru predmetnog uvjeta.* |
| **11.** | **Potvrda o upisu u Registar poreznih obveznika po osnovi poljoprivrede, ne starija od 30 dana na dan podnošenja prijave projekta, izdana i ovjerena od strane Porezne uprave**  *Pojašnjenje:*  *Odnosi se na nositelja projekta fizičku osobu OPG/obrt. Nositelj projekta-nositelj obiteljskog poljoprivrednog gospodarstva/vlasnik obrta mora biti upisan u Registar poreznih obveznika (RPO) po osnovi poljoprivrede najmanje godinu dana prije datuma podnošenja prijave projekta (izuzev mladog poljoprivrednika koji može biti i kraće), ali ne kasnije od datuma podnošenja prijave projekta. U Potvrdi mora biti navedena osnova po kojoj je nositelj projekta upisan u Registar poreznih obveznika i datum kada je nositelj projekta-nositelj obiteljskog poljoprivrednog gospodarstva/vlasnik obrta upisan u RPO.* |
| **12.** | **Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu (uključujući troškovnik projektiranih radova/instalacija/opreme koji su dio građenja kao sastavni dio Glavnog projekta/Tipskog projekta), ovjeren i potpisan od strane ovlaštenog projektanta ili Izjava ovlaštenog projektanta kojom potvrđuje da za predmetno ulaganje u građenje građevina i radova sukladno Zakonu o gradnji i Pravilniku o jednostavnim i drugim građevinama i radovima nije potrebno izraditi glavni projekt.**    **i**  **Tehnološki projekt (ili drugi dokument) koji sadrži opis ulaganja i proizvodnog procesa, postojeće i planirane kapacitete objekta (gdje je primjenjivo), vrstu višegodišnjeg nasada (gdje je primjenjivo), vrstu voća/povrća (gdje je primjenjivo), način uzgoja voća, povrća (u zaštićenom prostoru, na otvorenom…) (gdje je primjenjivo), postojeće i planirane proizvodne površine u ha za pojedinu vrstu višegodišnjeg nasada/voća/povrća (gdje je primjenjivo), ovisno o ulaganju, vrstu i kategoriju životinja, broj uvjetnih grla životinja za određenu proizvodnju (gdje je primjenjivo) ovisno o ulaganju.**  **U slučaju da Glavni/Tipski projekt ne sadrži troškovnik projektiranih radova/instalacija/ opreme koji su dio građenja, isti je potrebno izraditi i priložiti ga uz Glavni/Tipski projekt. Troškovnik mora biti izrađen, potpisan i ovjeren od strane ovlaštenog projektanta.**  *Pojašnjenje:*  ***Svu gore navedenu dokumentaciju potrebno je dostaviti u slučaju:***  *-* ***građenja*** *(izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu) i* ***opremanja objekta***  *-* ***građenja*** *(izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu),* ***kada je predmet ulaganja u prijavi projekta samo opremanje objekta, a građenje nositelj projekta financira vlastitim sredstvima, odnosno građenje nije predmet prijave projekta.***  *U slučaju ulaganja u građenje građevina i radova koji se sukladno Zakonu o gradnji i Pravilniku o jednostavnim i drugim građevinama i radovima mogu graditi/izvoditi bez Glavnog projekta, potrebno je dostaviti Izjavu potpisanu i ovjerenu od strane ovlaštenog projektanta kojom se potvrđuje da se ulaganje može provesti bez Glavnog projekta. Izjava se mora odnositi na predmetno ulaganje i konkretnu lokaciju zahvata te se mora pozivati na odgovarajuće članke, stavke i točke Zakona o gradnji, Pravilnika o jednostavnim i drugim građevinama i radovima.*  ***Samo Tehnološki projekt potrebno je dostaviti******u slučaju:***  *- građenja građevina i izvođenja radova za koje je sukladno Pravilniku o jednostavnim i drugim građevinama i radovima potrebno izraditi projektnu dokumentaciju, a nije potrebno ishoditi Glavni projekt i/ili Građevinsku dozvolu. U takvom slučaju, nositelj projekta za predmetno građenje građevina i izvođenje radova nije u obvezi dostaviti projektnu dokumentaciju, već samo Tehnološki projekt*  *- ulaganja samo u opremanje postojećeg objekta koje ne uključuje ulaganje u građenje sukladno Zakonu o gradnji i Pravilniku o jednostavnim i drugim građevinama i radovima*  *- ulaganja samo u podizanje novog i/ili restrukturiranje postojećeg višegodišnjeg nasada, proizvodnju povrća na otvorenom, proizvodnju u zaštićenim prostorima, podizanje rasadnika i/ili matičnjaka itd…, a koje ne uključuje ulaganja u građenje sukladno Zakonu o gradnji i Pravilniku o jednostavnim i drugim građevinama i radovima.*  *U slučaju ulaganja samo u poljoprivrednu mehanizaciju ili gospodarsko vozilo, NIJE POTREBNO DOSTAVITI* ***NIŠTA OD NAVEDENE DOKUMENTACIJE.***  ***Projektna dokumentacija mora se odnositi na prijavljeno ulaganje i lokaciju koja je predmet prijave projekta. Potrebno je u elektroničkom obliku dostaviti scan originala dokumenata sa svim dijelovima istog (DVD ili CD s oznakom R:CD/R, DVD/R ili USB).*** |
| **13.** | **Izjava nositelja projekta o nemogućnosti odbitka pretporeza ovjerena i potpisana od strane nositelja projekta**  *Pojašnjenje:*  *Preuzmite predložak Izjave (Prilog IV. Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite te ga dostavite.*  *Izjavu je potrebno dostaviti ako nositelj projekta nema mogućnost odbitka pretporeza za isporuke dobara i usluga po osnovi ulaganja za koje se traže sredstva potpore putem prijave projekta.*  *Nositeljima projekta koji ne dostave Izjavu trošak PDV-a neće biti odobren kao prihvatljiv trošak.* |
| **14.** | **Rješenje o priznavanju proizvođačke organizacije izdano od strane Ministarstva poljoprivrede**  *Pojašnjenje:*  *Nositelji projekata koji nisu proizvođačke organizacije nisu obvezni dostavljati navedeni dokument.*    *NAPOMENA:*  *Proizvođačke organizacije registrirane kao udruge nisu prihvatljive kao nositelji projekta.* |
| **15.** | **Obrazac D. Izjava o poljoprivrednoj mehanizaciji (traktori)**  *Pojašnjenje:*  *Preuzmite predložak (Obrazac D. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*    *NAPOMENA:*  *Nositelji projekta kojima predmet ulaganja nije traktor/i ne trebaju dostavljati navedeni obrazac.* |
| **16.** | **Obrazac E. Izjava o nepostojanju dvostrukog financiranja**  *Pojašnjenje:*  *Preuzmite predložak (Obrazac E. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*    *NAPOMENA:*  *Obrazac ispunjavaju svi nositelji projekata, neovisno o svom pravnom statusu.* |
| **17.** | **Obrazac F. Izjava – Razvrstavanje poduzetnika s obzirom na veličinu**  *Pojašnjenje:*  *Preuzmite predložak (Obrazac F. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*  NAPOMENA: *Obrazac ispunjavaju svi nositelji projekata, neovisno o svom pravnom statusu* |
| **18.** | **Obrazac G. Zaposlenici**  *Pojašnjenje:*  *Preuzmite predložak (Obrazac G. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).*    *NAPOMENA:*  *Nositelji projekta koji u predmetnoj prijavi ne planiraju zapošljavati nove/og zaposlenike/a, ne trebaju dostavljati navedeni obrazac.* |
| ***II.*** | **OBVEZNA DOKUMENTACIJA ZA NOSITELJA PROJEKTA – MLADOG POLJOPRIVREDNIKA** |
| **18.** | **Akt o osnivanju društva ovjeren od strane javnog bilježnika**  *Pojašnjenje:*  *Ako prijavu projekta podnosi nositelj projekta-mladi poljoprivrednik trgovačko društvo potrebno je u prijavi projekta dostaviti akt o osnivanju društva iz kojeg je razvidan vlasnički udio odgovorne osobe društva (mladog poljoprivrednika) u temeljnom kapitalu društva (nositelja projekta), ovjeren od strane javnog bilježnika. U slučaju izmjena i dopuna izvornog akta o osnivanju društva, u prijavi projekta potrebno je dostaviti izmijenjeni i dopunjeni potpuni tekst akta o osnivanju društva ovjeren od strane javnog bilježnika.* |
| **19.** | **Dokaz o stručnoj osposobljenosti nositelja projekta-mladog poljoprivrednika za bavljenje poljoprivrednom djelatnošću**  *Pojašnjenje:*  *Stručna osposobljenost dokazuje se na sljedeći način:*  *- nositelj/odgovorna osoba mora imati najmanje završen tečaj stručnog osposobljavanja/obrazovanja iz odgovarajućeg područja (formalni tečajevi koje provode učilišta ili tečajevi financirani iz Mjere 1 Programa) ili imati radno iskustvo iz tog područja u trajanju od najmanje 2 godine. Kao odgovarajuće područje stručne osposobljenosti, ovisno o predmetu projekta, podrazumijeva se područje biotehničkih znanosti i veterinarske medicine.*  *U svrhu zadovoljenja navedenog kriterija za nositelja projekta mladog poljoprivrednika (nositelja OPG-a/vlasnika obrta/vlasnika najmanje 50% temeljnog kapitala trgovačkog društva) prilikom podnošenja prijave projekta potrebno je dostaviti:*  *•* ***Uvjerenje/Potvrdu*** *o završenom programu stručnog osposobljavanja/obrazovanja (formalni tečajevi koje provode učilišta ili tečajevi financirani iz Mjere 1 PRR) izdano od nadležne institucije ili svjedodžbu srednje škole ili diplomu visokog učilišta odnosno uvjerenje/potvrdu o odgovarajućem stečenom akademskom i stručnom nazivu i akademskom stupnju (ovisno o sektoru ulaganja) iz odgovarajućeg područja ovisno o sektoru ulaganja ili*  *•* ***Ugovor/e o radu i Potvrdu*** *o podacima evidentiranim u matičnoj evidenciji HZMO (potpisana i ovjerena od HZMO ili e-Potvrda HZMO) iz kojih je razvidno radno iskustvo nositelja projekta mladog poljoprivrednika u području biotehničkih znanosti ili veterinarske medicine, ovisno o sektoru ulaganja, u trajanju od najmanje 2 godine.*  *•* ***SAMO U SLUČAJU AKO JE NOSITELJ PROJEKTA OPG (Obiteljsko poljoprivredno gospodarstvo):***  *Ako mladi poljoprivrednik – nositelj OPG-a ne posjeduje niti jedan od navedenih dokumenata, radno iskustvo može dokazati vlastitim trajanjem upisa u Upisniku poljoprivrednika isključivo kao nositelj OPG-a koji podnosi prijavu projekta (s time da isto mora biti najmanje dvije (2) godine, ali ne duže od pet (5) godina u trenutku podnošenja prijave projekta).*  *NAPOMENA:*  *Status mladog poljoprivrednika ne mogu ostvariti pravne osobe koje nisu registrirane kao trgovačka društva (kaznionice, zatvori, zadruge, škole i sl.), proizvođačke organizacije.* |
| **III.** | **DODATNA DOKUMENTACIJA ZA BODOVANJE PRIJAVE PROJEKTA sukladno kriterijima LAG-a „Sjeverna Istra“ iz LRS-a** |
| **20.** | **Imenik članova zadruge/Popis članova proizvođačke organizacije, potpisan i ovjeren od strane odgovorne osobe**  *Pojašnjenje:*  *Dokumenti su potrebni u svrhu bodovanja na kriterijima odabira (kriterij-broj članova zadruge ili proizvođačke organizacije).*  *Ako je korisnik zadruga potrebno je dostaviti Imenik članova zadruga.* |
| **21.** | **Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (e - knjižicu) ne stariju od 30 dana na dan podnošenja prijave projekta za svakog zaposlenika**  *Pojašnjenje:*  *Navedeni dokument dostavljaju pravne osobe (početnike i proizvođačke organizacije) i fižičke osobe (OPG-ovi, obrti) i to:*   * *dokument mora glasiti za svakog zaposlenika temeljem kojeg nositelj projekta dokazuje broj zaposlenika u trenutku podnošenja prijave projekta* |
|  | **FINANCIJSKI KAPACITETI (OSIGURANA SREDSTVA ZA PROVEDBU PROJEKTA)** |
| **22.** | * Obvezujuće pismo namjere banke ili; * Neobvezujuće pismo namjere banke ili; * Preslika dokaza o postojanju vlastitih sredstava (prihvatljivi dokumenti koji se smatraju dokazom o postojanju vlastitih sredstava su dokazi o postojanju depozita, dionica ili drugog odgovarajućeg dokumenta koji potkrepljuje postojanje likvidne imovine, kao i potvrda o stanju računa banke za potrebe prijave na natječaj).   *NAPOMENA: U svrhu ostvarivanja bodova prema kriteriju odabira „Financijski kapaciteti“ korisnik mora osigurati sredstva za provedbu projekta prilikom podnošenja Zahtjeva za potporu. Navedenu dokumentaciju izdaje banka, te istom korisnik dokazuje da raspolaže sredstvima za provedbu projekta. Dokumentacija ne smije biti starija od 15 dana na dan podnošenja prijave projekta.* |
| **\*NAPOMENA: Obvezna dokumentacija za koju nije moguća dopuna** | |
| **\*\*NAPOMENA: U slučaju potrebe LAG „Sjeverna Istra“ tijekom administrativne obrade prijave projekta zadržava pravo zatražiti od nositelja projekta dokument koji nije propisan LAG Natječajem.** | |